open-index/open-wikipedia-markdown huggingface dataset:
Ռադիոակտիվ աղբյուրի ակտիվություն

**Ռադիոակտիվ աղբյուրի ակտիվություն**, միավոր ժամանակում ռադիոակտիվ տրոհումների քանակը։

## Ակտիվության տեսակներ

* **Տեսակարար ակտիվություն**` ռադիոակտիվ աղբյուրի միավոր զանգվածին բաժին ընկնող ակտիվություն 
* **Ծավալային ակտիվություն**` ռադիոակտիվ աղբյուրի միավոր ծավալին բաժին ընկնող ակտիվություն 
* **Մակերևույթային ակտիվություն**` ռադիոակտիվ աղբյուրի միավոր մակերեսին բաժին ընկնող ակտիվություն

## Ակտիվության չափման միավորներ

Միավորների միջազգային համակարգում ակտիվության չափման միավորը բեքերելն է (Բք, Bq), 1&nbsp;Բք = վ−1: Եթե աղբյուրի ակտիվությունը 1&nbsp;Բք է, ապա 1 վայրկյանում միջինում մեկ տրոհում է լինում։

#### Այլ չափման միավորներ
* կյուրի` (Կի, Ci), 1&nbsp;Կի = 3,7&nbsp;Բք
* ռեզերֆորդ (Ռդ, Rd), 1&nbsp;Ռդ = 106&nbsp;Բք (հազվադեպ է օգտագործվում)

Տեսակարար ակտիվությունը չափում են Բք/կգ (Bq/kg), ավելի քիչ՝ Կի/կգ - ներով։
 
Ծավալային ակտիվությունը չափում են Բք/մ³ կամ Բք/լ։

Մակերևույթային ակտիվությունը չափում են Բք/մ² կամ Կի/կմ², ()։

## Ակտիվության կախումը ժամանակից

Ակտիվությունը (կամ *տրոհման արագությունը*) կախված է ժամանակից հետևյալ բանաձևով

 A(t) = -\frac{dN}{dt} = \lambda N = \frac{\ln 2}{T_{1/2}} \, N_0 \, 2^{-t/T_{1/2}} = \frac{\ln 2}{T_{1/2}} \, \frac{m}{\mu} \, N_A \, 2^{-t/T_{1/2}} = A_0 \, 2^{-t/T_{1/2}}, 

ուր
*  — Ավոգադրոյի թիվն է
*  — կիսատրոհման պարբերությունն է
*  — տվյալ տիպի ռադիոակտիվ միջուկների քանակը
*  — ռադիոակտիվ միջուկների սկզբանական քանակը
*  — տրոհման հաստատունն է
*  — ռադիոակտիվ միջուկների մոլային զանգվածն է
*  — նմուշի զանգվածն է

## Աղբյուրի ակտիվության որոշում

Իմանալով աղբյուրը կազմող նյութի կիսատրոհման պարբերությունը () և մոլային զանգվածը (), ինչպես նաև աղբյուրի  զանգվածը, հնարավոր է որոշել միավոր ժամանակում () տրոհումների քանակը հետևյալ բանաձևով

:  N(t) = N_0 \left( 1-2^{-t/T_{1/2}} \right), 

ուր N_0 = \frac{m}{\mu}N_A — միջուկների սկզբնական քանակն է։ Ակտիվությունը հավասար է *N*(*t*) -ի *t* -ի նկատմամբ ածանցյալին։

: A = -dN(t)/dt = \frac{N_0 \ln 2}{T_{1/2}}\cdot 2^{-t/T_{1/2}} . 

Եթե կիսատրոհման պարբերությունը շատ ավելի մեծ է, քան չափողական ժամանակը՝ (t \ll T_{1/2}),  ապա ակտիվությունը կարող ենք համարել անփոփոխ։ Այս դեպքում կարող ենք գրել հետևյալ հավասարումը

: A = \frac{N_0 \ln 2}{T_{1/2}}. 

\lambda = \frac{\ln 2}{T_{1/2}}  մեծությունը կոչվում է ռադիոնուկլիդի **տրոհման հաստատուն**։ Դրա հակադարձ մեծությունը կոչվում է **կյանքի տևողություն**, ( \tau=1/\lambda = \frac{T_{1/2}}{\ln 2} ), որը ցույց է տալիս ժամանակը, որի ընթացքում ռադիոնուկլիդի քանակությունը նվազում է *[[e թիվ|е]]* անգամ։

Հաճախ պետք է լինում որոշել ռադիոնուկլիդի կիսատրոհման պարբերությունը իմանալով ակտիվությունը և միջուկների սկզբնական քանակությունը։ Կիսատրոհման պարբերությունը կարող ենք որոշել հետևյալ բանաձևով։

:  T_{1/2}= \frac{N_0 \ln 2}{A}. 

## Օրինակներ
* ռադիում-226-ի տեսակարար ակտիվությունը կազմում է 1 Կի/գ
* Մայրցամաքների վրա ռադոնի ծավալային ակտիվությունը կազմում է 10…100 Բք/մ³ 
* Չեռնոբիլի ԱԷԿ-ի մոտակայքում ցեզիում-137-ի մակերևույթային ակտիվությունը հասնում է մի քանի տասնյակ Կի/կմ²

## Տես նաև
* Բանանային էքվիվալենտ

## Ծանոթագրություններ

Կատեգորիա:Ֆիզիկական մեծություններ
Կատեգորիա:Ռադիոակտիվություն
Կամպո Ռեալ

**Կամպո Ռեալ** (), քաղաք և մունիցիպալիտետ Իսպանիայում, մտնում է Մադրիդ պրովինցիայի, Մադրիդ ինքնավար համայնքի կազմի մեջ։ Մունիցիպալիտետը գտնվում է Կուենկա դել Էնարես շրջանում։ Բնակչությունը 4150 մարդ է (2010 թվականի տվյալներով)։ Քաղաքը հայտնի է ձիթապտղի, ինչպես նաև պանրի արտադրությամբ։

## Պատկերասրահ

Պատկեր:Campo Real (Madrid) mapa.svg|Դիրքը քարտեզի վրա
Պատկեր:Ayuntamiento de Campo Real (Madrid).jpg|Կամպո Ռեալի քաղաքապետարանի շենքը
Պատկեր:Iglesia en Campo Real (Madrid).jpg|Եկեղեցի
Պատկեր:Puerta de Iglesia en Campo Real (Madrid).jpg|Եկեղեցի


Կատեգորիա:Մադրիդ ինքնավար համայնքի բնակավայրեր
Կանենսիա

**Կանենսիա** () քաղաք և համայնք Իսպանիայում, մտնում է Մադրիդ պրովինցիայի, Մադրիդ ինքնավար համայնքի կազմի մեջ։ Զբաղեցնում է 52,7 կմ² տարածք։ Բնակչությունը կազմում է 504 մարդ (2010 թ.-ի տվյալներով)։

## Պատկերասրահ

Պատկեր:Canencia (Madrid) mapa.svg|Դիրքը քարտեզի վրա
Պատկեր:Canencia iglesia.jpg|Եկեղեցի
Պատկեր:Canencia Puente Canto.JPG|Կամուրջ
Պատկեր:Canencia 2.jpg|
Պատկեր:Canencia plaza.jpg|
Պատկեր:Canencia.JPG|
Պատկեր:MapValledelLozoya.svg|
Պատկեր:Arroyo de Canencia.jpg|


Կատեգորիա:Մադրիդ ինքնավար համայնքի բնակավայրեր
Կարաբանյա

**Կարաբանյա** (), քաղաք և համայնք Իսպանիայում, մտնում է Մադրիդ պրովինցիայի, Մադրիդ ինքնավար համայնքի կազմի մեջ։ Համայնքը գտնվում է Լաս Վեգաս շրջանում։

## Պատկերասրահ

Պատկեր:Carabaña (Madrid) mapa.svg|Դիրքը քարտեզի վրա
Պատկեր:007184 - Carabaña (8584052608).jpg|
Պատկեր:007190 - Carabaña (8597557328).jpg|
Պատկեր:007189 - Carabaña (8589642623).jpg|


Կատեգորիա:Մադրիդ ինքնավար համայնքի բնակավայրեր
Թավբլուրի վանք

**Թավբլուրի վանք**, վանք Փոքր Հայքի Կոկիսոն բերդաքաղաքի մոտ գտնվող Թավբլուր գյուղում։ Այստեղ է իր վերջին օրերն անցկացրել Հայոց կաթողիկոս Խաչիկ Բ Անեցին (1050-1065) և թաղվել վանքում։

## Ծանոթագրություններ

Կատեգորիա:11-րդ դարի հայկական վանքեր և եկեղեցիներ
Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:Հայ առաքելական եկեղեցու կաթողիկոսական աթոռներ
Կատեգորիա:Մալաթիայի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Տրամաբանական արտահայտություններ

**Տրամաբանական արտահայտություններ** ծրագրավորման մեջ, ծրագրավորման լեզվի կառուցում, որի արդյունքը համարվում է «իրականը» կամ «կեղծը»։

## Օպերատորներ
Ցածր և բարձր կարգերի ծրագրավորման լեզուներից շատերի համար որոշված է ներդրված համեմատության հրամաններ, որոնք թույլ են տալիս կառուցել «պարզ» տրամաբանական արտահայտություններ։

Օրինակ՝ «5 > 3» տրամաբանական արտահայտությունը իրական է, իսկ «6 != 6»` կեղծ։

## Հրաման
Տրամաբանական արտահայտությունների վրա հնարավոր է նոր հրամաններ ներդնել։ Այսպիսի տրամաբանական արտահայտությունները անվանում են «բարդ»։

## Օրինակներ

Բարդ տրամաբանական գործողության օրինակներ են

## Տես նաև
* Բիթային գործողություններ

## Արտաքին հղումներ
*  Տրամաբանական արտահայտությունների ստուգում 

Կատեգորիա:Բուլյան հանրահաշիվ
Կատեգորիա:Ծրագրավորման լեզուներ
Կարինե Դանիելյան

**Կարինե Սուրենի Դանիելյան** (), հայ բնապահպան, ՀՀ պետական և հասարակական գործիչ, «Հանուն կայուն մարդկային  զարգացման» ասոցիացիայի նախագահ։

## Կրթություն
*1970 թվականին ավարտել է Երևանի պետական համալսարանի կենսաբանական ֆակուլտետի կենսաֆիզիկայի բաժինը։
*1971-1974 թվականներին սովորել է ՀԽՍՀ ԳԱ ասպիրանտուրայում։
*1994-1996 թվականներին սովորել է ԵՊՀ դոկտորանտուրայում։

## Աշխատանքային գործունեությունը
*1976-1980 թվականներին՝ ՀԽՍՀ ԳԱ էքսպերիմենտալ կենսաբանության ինստիտուտի կրտսեր գիտաշխատող։
*1980-1985 թվականներին՝ ՀԽՍՀ ԳԱ կենսոլորտի հիմնախնդիրների գիտական խորհրդի գիտական քարտուղար։
*1985-1990 թվականներին՝ ՀԽՍՀ Մինիստրների խորհրդին առընթեր Գիտատեխնիկական ինֆորմացիայի ինստիտուտի վարչության պետ։
*1990-1991 թվականներին՝ Երևանի քաղաքային խորհրդի գործադիր կոմիտեի նախագահի տեղակալ՝ բնապահպանության և առողջապահության գծով։
*1991-1994 թվականներին՝ ՀՀ բնության և շրջակա միջավայրի պահպանության նախարար։
*1996 թվականից - ԵՊՀ դոցենտ։
*1996 թվականից ցայսօր - «Հանուն կայուն մարդկային  զարգացման» ասոցիացիայի նախագահ։
*2009 թվականից առ այսօր - ՀՀ Հանրային խորհրդի անդամ։
*2009 թվականից առ այսօր - ՀՀ Նախագահին առընթեր Սևանա լճի հիմնախնդիրների հանձնաժողովի անդամ։
*2010 թվականից - ԵՊՀ պրոֆեսոր։
2016 թվականի ապրիլի 14-ին ՀՀ Նախագահի հրամանագրով վերանշանակվել է ՀՀ Հանրային խորհրդի անդամ։

Շուրջ 270 գիտական հոդվածների և մենագրությունների հեղինակ է։

## Պարգևներ և կոչումներ
*Կենսաբանական գիտությունների թեկնածու (1975)։
*Աշխարհագրական գիտությունների դոկտոր (1999)։
*Միջազգային էկոլոգիական ակադեմիայի իսկական անդամ (1998)։
*Անանիա Շիրակացու մեդալ (2012)։
*Երևանի պատվավոր քաղաքացի (2014)։

## Ծանոթագրություններ

Կատեգորիա:20-րդ դարի հայ քաղաքական գործիչներ
Կատեգորիա:Անանիա Շիրակացու մեդալակիրներ
Կատեգորիա:Աշխարհագրական գիտությունների դոկտորներ
Կատեգորիա:ԵՊՀ կենսաբանական ֆակուլտետի շրջանավարտներ
Կատեգորիա:Երևանի պատվավոր քաղաքացիներ
Կատեգորիա:ՀՀ բնապահպանության նախարարներ
Կատեգորիա:Հայ բնապահպաններ
Կատեգորիա:Հայ կենսաքիմիկոսներ
Կատեգորիա:Հայ հասարակական գործիչներ
Կատեգորիա:Հայ հրապարակախոսներ
Կատեգորիա:Հայ պետական գործիչներ
Կատեգորիա:Հայ պրոֆեսորներ
Կատեգորիա:Հայ քաղաքական գործիչներ
Կատեգորիա:Հայաստանի հանրային խորհրդի անդամներ
Գագիկ Պարսամյան

**Գագիկ Լևոնի Պարսամյան** (), հայ նկարիչ։

## Կենսագրություն
Ավարտել է Երևանի Փանոս Թերլեմեզյանի անվան գեղարվեստի ուսումնարանը, 1977 թվականից ուսումը շարունակել է Երևանի գեղարվեստաթատերական ինստիտուտում՝ պրոֆեսոր Արա Բեքարյանի դասարանում։ 1988 թվականից Հայաստանի նկարիչների միության անդամ է, 2007 թվականից՝ լեհական նկարիչների և դիզայներների միության անդամ։ 1991-1994 թվականներին եղել է հայկական Nacionaliniomuziejaus Էջմիածնի մասնաճյուղի տնօրեն։ Ապրել և ստեղծագործել է Գդանսկ քաղաքում, աշխատել Նաիրի պատկերասրահում։
 
Գագիկ Պարսամյանի աշխատանքներից գտնվում են Հայաստանի ազգային պատկերասրահում, մասնավոր հավաքածուներում, թանգարաններում, արվեստի սրահներում։

## Ցուցահանդեսներ
Պարսամյանը մասնակցել է բազմաթիվ ցուցահանդեսների Երևանում, Մոսկվայում, Տոկիոյում, Բելգրադում, Փարիզում, Գերմանիայում, Կալինինգրադում, Վարշավայում։

2007 թվականին անհատական ցուցահանդես է ունեցել Էջմիածնի Մհեր Աբեղյանի թանգարանում։

## Արտաքին հղումներ
* Գագիկ Պարսամյան
* Գագիկ Պարսամյանի ստեղծագործությունները Art Fontaine կայքում

## Ծանոթագրություններ

Կատեգորիա:Հայ նկարիչներ
Կատեգորիա:Հուլիսի 28 ծնունդներ
Կատեգորիա:Էջմիածին քաղաքում ծնվածներ
Կատեգորիա:Հայաստանի նկարիչների միության անդամներ
Թեոդորոս Ռշտունի (այլ կիրառումներ)

**Թեոդորոս Ռշտունի** եզրը կարող է վերաբերել.

* Թեոդորոս Ռշտունի - Հայոց մարզպան, սպարապետ, հայոց իշխան (7-րդ դար)
* Թեոդորոս Ռշտունի - հայոց կաթողիկոս 930-941
* Թեոդորոս Ռշտունի - պատմավեպ Ծերենցի հեղինակությամբ
Զագրոսի լեռնային համակարգ

**Զագրոս** (), լեռնային համակարգ Իրանում, Իրանական բարձրավանդակի հարավ–արևմուտքում։ Երկարությունը շուրջ 1600 կմ է, լայնությունը՝ 200–300 կմ, բարձրությունը մինչև 4548 մ (Զերդկուխ լեռ)։ Բաղկացած է հյուսիս–արևմուտքից հարավ–արևելք ձգվող շուրջ 200 զուգահեռ շղթաներից։

## Ծանոթագրություններ

Կատեգորիա:Իրանի լեռնաշղթաներ
Կատեգորիա:Իրաքի լեռնաշղթաներ
Կատեգորիա:Վերին Միջագետք
Կատեգորիա:Փոքր Ասիա
Արամ Արամյան

**Արամ Արամյան (Աշոտ, Թաթուլ)** (), հայ ազգային-ազատագրական շարժման գործիչ, ՀՅԴ կուսակցության անդամ ով առավել հայտնի է ազատագրական շարժման գործիչ Խաչատուր Կերեքցյանի սպանությամբ։

## Կենսագրություն
Թաթուլը (Աշոտ, Արամ Արամյան) ծնվել է 1870 թվականին Կարինում (Էրզրում)։ Հովասափյան ընտանիքի զավակ։ Ուսանել է Կարինի Արծնյան, ապա՝ Սանասարյան վարժարաններում։ Եղել է Կարինի առաջնորդարանի քարտուղար։ 1888-1889 թվականներինԹիֆլիսում մտել է հեղափոխական խմբակ, ապա կազմել 10-15 հոգուց բաղկացած խումբ և հայդուկային գործունեություն ծավալել Օլթիի շրջանում։ 1891 թվականին անդամագրվել է Հայ Յեղափոխական Դաշնակցությանը։ Նույն թվականին Կարինում գաղափարական տարաձայնությունների պատճառով անարդարացիորեն ահաբեկել է «Պաշտպան հայրենյաց» կազմակերպության հիմնադիր–անդամ Խաչատուր Կերեկցյանին։ 1895–1896 թվականներին գործակցել է Հրայր–Դժոխքի (Արմենակ Ղազարյան) հետ` գործունեություն ծավալելով Կարսում, Բասենում, Կարինում։ Կարսում մասնակցել է ՀՅԴ մարտական և զինատար խմբերի կազմավորման, զինման և Արևմտյան Հայաստան առաքման աշխատանքներին։ 1896 թվականի հուլիսի 2–ին Բասենի Քյոփրիքյոյ գյուղում մատնությամբ ձերբակալվել է։ 1897 թվականին փոխադրվել է Էրզրումի բանտ։ Թաթուլը բանտից գաղտնի կապեր է հաստատել Կարինի և Տարոնի ՀՅԴ գործիչների հետ։ 1899 թվականի օգոստոսի 9–ին (ն. տ. օգոստոսի 21-ին) Թաթուլը թուրքական դատարանի վճռով կախաղան է բարձրացվել՝ Խաչատուր Կերեկցյանին սպանելու մեղադրանքով։ Նրա վերջին խոսքերը լինում են. «Կեցցե հեղափոխությունը, կեցցե հայոց ազատությունը…»։ Թաթուլին է նվիրված «Քաջ Արամ» երգը։ Թաթուլը պաշտպանել է անհատական ահաբեկչության գաղափարը։

## Ծանոթագրություններ

*

## Գրականություն
* Արամայիս Ազնաւուրեանի յուշերը, գրի առաւ՝ Ե. Հայրապետեան, «Հայրենիք» ամսագիր, Բոստոն, 1937, թիւ 12, էջ 126–133:
* Դիւան Հ. Յ. Դաշնակցութեան, հատ. 1, խմբ. Սիմոն Վրացեան, Պոսթըն, 1934, 395 էջ։
* Դիւան Հ. Յ. Դաշնակցութեան, հատ. 2, խմբ. Սիմոն Վրացեան, Պոսթըն, 1938, 464 էջ։
* Լազեան Գաբրիէլ «Դէմքեր հայ ազատագրական շարժումէն», Գահիրէ, 1949, 397 էջ։
* Հայկական հարց հանրագիտարան, Երևան, 1996, էջ 52։
* Նիւթեր Հ. Յ. Դաշնակցութեան պատմութեան համար, խմբ. Հր. Տասնապետեանի, Բ. հատ., բ. տպ., Պէյրութ, 1985, 395 էջ։
* Սեւեան Ռուբէն «Հ. Յ. Դաշնակցութեան առաջին գործիչներն ու հերոսները», «Հայրենիք» ամսագիր, Բոստոն, 1937, թիւ 9, էջ 107–108:

Կատեգորիա:Հայ վրիժառուներ
Կատեգորիա:ՀՅԴ անդամներ
Կատեգորիա:Էրզրումի Սանասարյան վարժարանի սաներ
Կամարմա դե Էստերուելաս

**Կամարմա դե Էստերուելաս ** (), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կուենկա-դել-Մադիո-Խարամա շրջանում։ Բնակչությունը՝ 6610 մարդ (ըստ 2010 թվականի)։ Տարածքը՝ 35,43 կմ²։ Քաղաքը պրովինցիայի վարչական շրջանից հեռու է 39 կմ։

## Պատկերասրահ

Arroyo_camarmilla.JPG
Camarma_panoramica.JPG
Ayuntamiento_de_Camarma_de_Esteruelas.jpg


## Արտաքին հղումներ
* Página Web del Grupo Independiente de Camarma con amplios contenidos sobre Camarma de Esteruelas
* Web más visitada y antigua de Camarma de Esteruelas. 
* Página Web del Grupo Independiente de Camarma con amplios contenidos sobre Camarma de Esteruelas
* Web más visitada y antigua de Camarma de Esteruelas. 

Կատեգորիա:Մադրիդ ինքնավար համայնքի բնակավայրեր
Միքայել Մանուկյան (քաղաքական գործիչ)

**Միքայել Վաղինակի Մանուկյան** (), հայ քաղաքական գործիչ, Հայ Յեղափոխական Դաշնակցություն խմբակցության անդամ, 2007-2012 թթ. ՀՀ ազգային ժողովի պատգամավոր, Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի նախկին անդամ։

## Կենսագրություն և գործունեություն
Միքայել Մանուկյանը ծնվել է 1967 թ. ապրիլի 10-ին Երևանում։ 1986 թ. ավարտել է Երևանի Փանոս Թերլեմեզյանի անվան գեղարվեստի ուսումնարանի գեղարվեստական ձևավորում ֆակուլտետը նկարիչ-ձևավորող մասնագիտությամբ, իսկ 2008 թ.՝ Վանաձորի Հովհաննես Թումանյանի անվան պետական մանկավարժական ինստիտուտի պատմաիրավագիտական ֆակուլտետը՝ պատմության, իրավունքի ուսուցիչ մասնագիտությամբ։

1986-1988 թթ. ծառայել է խորհրդային բանակում։ Արցախյան առաջին ազատամարտի մասնակից է։

Միքայել Մելքումյանը մեղադրանք է առաջադրվել  1994 թ․ դեպտեմբերի 18-ին Երևանի առաջին քաղաքապետ Համբարձում Գալստյանի սպանության համար։ Բանտարկվել է, սակայն իշխանափոխությունից հետո ազատ է արձակվել մեղադրանքի ապացուցման համար բավարար հիմքեր չլինելու պատճառով։

1992-2002 թթ. եղել է «Երկիր» օրաթերթի թղթակից, 03.01.2002-01.12.2002 թթ.` ՀՅԴ Գերագույն մարմնի կուսակցական կազմակերպական աշխատանքների պատասխանատու։

01.12.2002-12.05.2007 թթ. և 01.06.2012-16.01.2014 թթ. եղել է ՀՅԴ Գերագույն մարմնի նախագահ։

2007-2012 թթ.՝ ԱԺ պատգամավոր (համամասնական ընտրակարգ, ՀՅԴ)։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ ԱՊՀ մասնակից պետությունների միջխորհրդարանական վեհաժողովի, ՆԱՏՕ-ի խորհրդարանական վեհաժողովի անդամ։ ՀՅԴ խմբակցության անդամ։

2014 թ. հունվարի 14-ին Ազգային ժողովի պատգամավոր է ընտրվել համամասնական ընտրակարգով ՀՅԴ կուսակցությունից։

## Պարգևներ
Պարգևատրվել է «Շուշիի ազատագրման համար» (1994 թ., ԼՂՀ), «Մարշալ Բաղրամյան» (2003 թ., ՊՆ), «Մարտական ծառայություն» (2007 թ., ԼՂՀ), «ՀՀ զինված ուժեր. 20 տարի» հոբելյանական (2012 թ., ՊՆ) մեդալներով։

## Ընտանիք
Ամուսնացած է, ունի երեք երեխա։

## Արտաքին հղումներ
էջը ՀՀ Ազգային ժողովի պաշտոնական կայքում

Կատեգորիա:Հայ քաղաքական գործիչներ
Կատեգորիա:ՀՀ Ազգային ժողովի պատգամավորներ
Կատեգորիա:ՀՀ ԱԺ 4-րդ գումարման պատգամավորներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՅԴ անդամներ
Կատեգորիա:Վանաձորի պետական համալսարանի շրջանավարտներ
Զայսան

**Զայսան** (), լիճ Ղազախստանի արևելքում, Զայսանի գոգավորությունում՝ Հարավային Ալթայի (հյուսիսում), Տարբագաթայի և Սաուրի (հարավում) լեռնաշղթաների միջև։ Լիճն է թափում Սև Իրտիշ գետը․ արտահոսում է Իրտիշ գետը։

Մինչև Իրտիշի վրա Բախտարմայի հէկ–ի կառուցումը լճի մակերեսը կազմում էր 1800 կմ2, խորությունը մինչև 10 մ։ Հէկ–ի պատվարի կառուցումից հետո լճի հայելու մակերեսը կազմեց Բուխտարմայի ջրամբարի ջրի հայելու (5.5 հզ կմ2) մեծ մասը, իսկ Զայսանի մակարդակը բարձացավ 7 մ–ով։

## Անվանում
Ենթադրում են, որ անվանումն ունի կալմիկական ծագում․ կալմիկերեն Զայսան–Նոր «ազնիվ լիճ» անվան ձևափոխությունն է։ Ըստ ավանդության՝ կալմիկները 17-րդ դարում Զունգարիայից ստորին Վոլգայի տափաստաններն անցնելիս 1650 թվականին այստեղ սովից փրկվում են՝ սնվելով լճում որսացած ձկով, և լիճն անվանում «ազնիվ լիճ»։

## Ծանոթագրություններ

Կատեգորիա:Ասիայի լճեր
Կատեգորիա:Ղազախստանի լճեր
Արցունքապարկի բորբոքում

**Արցունքապարկի բորոբոքում**, առաջանում է արցունքապարկը և քթի խոռոչները կապող արցունքաքթային ծորանի անանցանելիության հետևանքով։ Արցունքականգի հետևանքով արցունքապարկը գերձգվում է, լայնանում և կորցնում առաձգականությունը։ Նման կանգային երևույթներ կարող են առաջանալ հավելյալ ծոցերի լորձաթաղանթների հիվանդությունների, քթի վնասվածքների դեպքում և այլն։ Արցունքականգի դեպքում արցունքը կորցնում է իր հակամանրէային հատկությունը, և լայնացած արցունքապարկում նպաստավոր պայմաններ են ստեղծվում վարակի առաջացման համար։ Դա հանգեցնում է արցունքապարկի լորձաթաղանթի բորբոքման (քրոնիկական արցունքապարկի բորբոքում)։ Եթե բորբոքվում են արցունքապարկը շրջապատող հյուսվածքները, ապա առաջանում է ավելի ծանր ձև՝ սուր կամ ֆլեգմոնային արցունքապարկի բորբոքում։ Արցունքապարկի բորոբոքում հաճախ լինում է հասուն մարդկանց, երբեմն՝ նորածինների մոտ։ Բարդություններից խուսափելու համար անհրաժեշտ է ժամանակին վիրահատել։

## Արտաքին հղումներ
* Encyclopædia Britannica Dacryocystitis 
* Dacrocystocele  

Կատեգորիա:Ակնաբուժություն
51-րդ հարավային զուգահեռական

**51-րդ հարավային զուգահեռականը** հասարակածից 51° դեպի հարավ գտնվող լայնությունների շրջանագիծն է։
Անցնում է Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։
* Լայնության մեկ աստիճանին համապատասխանում է 70 197 մ երկարություն։ 
* Հեռավորությունը՝ 
** հասարակածից` 5652 կմ
** հարավային բևեռից` 4350 կմ

## Զուգահեռականով հատվող տարածքները
:

## Տես նաև`
* 52-րդ հարավային զուգահեռական
* 50-րդ հարավային զուգահեռական
* 51-րդ հյուսիսային զուգահեռական

## Ծանոթագրություններ

Կատեգորիա:Հարավային զուգահեռականներ
Քրիստ Մանարյան

**Քրիստ Երվանդի Մանարյան** (իսկական անունը՝ Քրիստափոր, ), հայ երգահան, դրամատուրգ, սցենարիստ։

Հայաստանի արվեստի վաստակավոր գործիչ Երվանդ Մանարյանի որդին է։

## Կենսագրություն
Սովորել է Սայաթ-Նովայի անվան երաժշտական դպրոցում, ապա՝ Երևանի գեղարվեստա-թատերական ինստիտուտի դրամայի ռեժիսուրայի ֆակուլտետը՝ պրոֆեսոր Մարատ Մարինոսյանի ղեկավարությամբ։ 1998 թվականին ներկայացրել է Հայաստանը Լոնդոնում կայացած մանկական հեռուստատեսությունների երկրորդ համաշխարհային գագաթնաժողովում։ 2005-2008 թվականներին հրավիրվել է ԱՄՆ՝ աշխատակցելու Գլենդելի «ARTN» հեռուստաընկերությանը։ Հյուրախաղերով հանդես է եկել Ռուսաստանում, Գերմանիայում, ԱՄՆ-ում։

## Ստեղծագործական ուղի
Հեղինակել է հեռուստատեսային ծրագրեր՝ 
*«Ալամբուչիկ»
*«Հաղորդում թիվ 6»
*«Հատակում»
*«Տուն-տունիկ»
*«Օլյայի օրագիրը»
*«Քրիստոմանիա»
*«Հոպլյաթիռ»
*«Թեթև սոլիդ»
*«4-ին գումարած» 
Հեղինակել է «Ոսկեջրած ձկնիկը» և «Ջին ջան» թատերական պիեսները, հայ-ամերիկյան «Կորած մոլորվածը Հայաստանում» կատակերգության և «Գարեգին Նժդեհ» ֆիլմի սցենարները։ Հանդիսացել է Հայաստանի հանրային հեռուստաընկերության և Հայկական երկրորդ հեռուստաալիքի ամանորի ծրագրերի սցենարիստն ու երաժշտական խմբագիրը։ «Ձմեռային գիշերվա երազ» հեռուստատեսային երաժշտական բեմադրության սցենարի և երաժշտության, «Գարնանային պատմություն» հեռուստատեսային պիեսի հեղինակն է։

2018 թվականի նոյեմբերի 21-ից՝ Երևանի Էստրադային և Ջազային արվեստի պետական քոլեջի, իր կուրսի ուսանողների հետ սկսում է նկարահանել «Իմ սիրտը քոնն է, Միքայել» գեղարվեստա-երաժշտական ֆիլմը։ Ֆիլմում ներկայացնելով քոլեջի առօրյան, ուսանողական կյանքը ու ընկերության արժեքների գաղափարը։ Ֆիլմում նկարահանվել են ինչպես արդեն ճանաչված ու սիրված այնպես էլ սկսնակ դերասաններ։ 2019 թվականի մայիսի 21-ին Մոսկվա կինոթատրոնում կայացավ ֆիլմի պրեմիերան։ Որից հետ էլ սկսեց ցուցադրվել հեռուստատեսությամբ և այլ ուսումնական հաստատություններում։

Հեղինակել է ավելի քան 350 երգ, որոնք կատարում են Հայաստանի և սփյուռքի ճանաչված երգիչ-երգչուհիները, այդ թվում՝ երկու տասնյակից ավելի ստեղծագործություններ՝ նվիրված Հայոց բանակին։ Խաղացել է 15 թատերական և հեռուստատեսային բեմադրություններում, նկարահանվել է 6 գեղարվեստական ֆիլմում
### Ձայնասկավառակներ
Թողարկել է 4 ձայնասկավառակ, ինչպես նաև մանկական երգերով տեսասկավառակ՝ «Երաժշտական այբուբեն» խորագրով
### Գրքեր
Հանդիսանում է «Բարդերի ակումբ»-ի 
անդամ, հեղինակ է մանկական հեքիաթների, որոնք լույս է ընծայել «Ծիծեռնակ» հրատարակչությունը՝ «Տուն-տունիկի հեքիաթները» խորագիրը կրող ժողովածուի տեսքով։

## Մրցանակներ
1998 թվականին Սոչիում կայացած բանակային և 2004 թվականին ԱՄՆ-ում կայացած հայկական Ազգային երաժշտական փառատոների դափնեկիր է՝ «Լավագույն երգահան» անվանակարգում։

## Ծանոթագրություններ

## Արտաքին հղումներ
*Քրիստ Մանարյան, Երգեր

Կատեգորիա:Հայ երգահաններ
Կատեգորիա:Հայ դրամատուրգներ
Կատեգորիա:Հայ սցենարիստներ
Կատեգորիա:1961 ծնունդներ
Կատեգորիա:Սեպտեմբերի 2 ծնունդներ
Կատեգորիա:Երևան քաղաքում ծնվածներ
Առնալդուր Ինդրիդասոն

**Առնալդուր Ինդրիդասոն** (, ), իսլանդացի դետեկտիվ գրող, ով Իսլանդիայի ամենահայտնի գրողներից է, ինչպես նաև Իսլանդիայի թիվ 1 քրեավեպերի հեղինակ։ Առնալդուր Ինդրիդասոնը հեղինակավոր գրական մրցանակների դափնեկիր է։ Նրա գրքերը վաճառվում են ավելի քան 5 000 000 տպաքանակով աշխարհի 25 երկրներում։

## Կենսագրություն
Առնալդուր Ինդրիդասոնը ծնվել է 1961 թվականի հունվարի 28-ին, Ռեյկյավիկում։ Նրա հայրը՝ Ինդրիդի Տորստեյնսոնը ևս գրող է։

2002 թվականից նրա մոտ սկսվել է բուռն ստեղծագործական շրջան՝ որպես վիպասան։

## Ստեղծագործություններ
Նրա առաջին գիրքը՝ «Փոշու զավակները», առաջին անգամ լույս է տեսել 1997 թվականին՝ դետեկտիվ Էրլենդուրին նվիրված շարքի հետ, որն անմիջապես ստացել է լայն ճանաչում։ Վիպաշարի առաջին երկու վեպերը դեռևս թարգմանված չեն անգլերեն։ Իսկ ինչ վերաբերում է 2013 թվականին, վիպաշարը պարունակում է 14 վեպ։ Այսպիսով՝ Առնալդուր Ինդրիդասոնը համարվում է վերջին տարիներին Իսլանդիայի ամենավարկանիշային գրողը։

Առնալդուրի գրքերը հրատարակվել են 26 երկրներում և թարգմանվել են 21 լեզուներով, այդ թվում նաև՝ ռուսերեն, հայերեն, անգլերեն, շվեդերեն, խորվաթերեն, իսպաներեն և ֆրանսերեն։

2014 թվականին «Գիտանք» հրատարակչությունում հայերեն է թարգմանվել նրա *Mýrin* (*Jar City*) վեպը՝ «Պիղծ արյուն»։ Թարգմանությունը կատարել է Ալեքսանդր Աղաբեկյանը։ Այս քրեավեպի հիման վրա 2006 թվականին նկարահանվել է *Jar City* անվանումը կրող հանրահայտ կինոնկարը, որի հեղինակն է իսլանդացի պրոդյուսեր, կինոռեժիսոր և դերասան Բալտազար Կորմակուրը։

### Դետեկտիվ Էրլենդուրի մասին շարք

### Այլ վեպեր

### Այլ ստեղծագործություններ
* Ռեյկյավիկի գաղտնիքները (գրքի մեկ գլխի հեղինակ, 2000)
* Ռեյկյավիկ-Ռոտերդամ (որպես սցենարի հեղինակ, 2008)

## Գրական մրցանակներ
2002 թվականին՝ որպես սկանդինավյան երկրների լավագույն դետեկտիվ գրող, նա արժանացել է «Ապակե բանալի» գրական մրցանակին իր «Պիղծ արյուն» գրքի համար։ Նույն մրցանակին է արժանացել նաև 2003 թվականին՝ իր «Գերեզմանի լռություն» վեպի համար։ Իսկ 2005 թվականին Դետեկտիվ գրողների ասոցիացիայի կողմից ստացել է «Ոսկե սուր» գրական մրցանակին կրկին «Գերեզմանի լռություն» վեպի համար։ 2005 թվականին Շվեդիայում արժանանում է «Մարտին Բեքի անվան» գրական մրցանակի «Ձայնը» ստեղծագործության համար։ 2006 թվականին Ֆրանսիայում արժանանում է 2 գրական մրցանակի՝ «Պիղծ արյուն» վեպի համար։ Նա 2013 թվականին ստացել է նաև աշխարհի ամենաշահութաբեր գրական մրցանակը, որն արժե 125,000 եվրո իր «Ստվերոտ նրբանցք» () ստեղծագործության համար։

Նա միակ գրողն է, ով 2 տարի անընդմեջ ստացել է «Ապակե բանալի» գրական մրցանակը։

## Ծանոթագրություններ

Կատեգորիա:Իսլանդացի գրողներ
Կատեգորիա:Լրագրողներ այբբենական կարգով
Կատեգորիա:Սցենարիստներ այբբենական կարգով
Մերկիշե Հայդե

**Մերկիշե Հայդե** (), կոմունա Գերմանիայում, Բրանդենբուրգի տարածքում։

Մտնում է Դամե Շպրեվալդի շրջանի կազմի մեջ։ Բնակչությունը 4313 մարդ է (2010 թվականի դեկտեմբերի 31–ի տվյալներով)։ Զբաղեցնում է 210,09 կմ² տարածք։ Պաշտոնական կոդը՝ *12 0 61 329*։

Կոմունան ստորաբաժանվում է 17 գյուղական համայնքների։

Բնակավայրում պաշտոնական լեզունները երկուսն են՝ գերմաներենը և լուժիկերենը։

## Ծանոթագրություններ

## Արտաքին հղումներ
* Պաշտոնական էջ

 

Կատեգորիա:Գերմանիայի քաղաքներ
Միտենվալդե (Մարկ)

**Միտենվալդե** (), քաղաք Գերմանիայում, Բրանդենբուրգի տարածքում։

Մտնում է Դամե Շպրեվալդի շրջանի կազմի մեջ։ Բնակչությունը 8724 մարդ է (2010 թվականի դեկտեմբերի 31–ի տվյալներով)։ Զբաղեցնում է 98,47 կմ² տարածք։ Պաշտոնական կոդը՝ *12 0 61 332*։

Քաղաքը ստորաբաժանվում է 6 քաղաքային համայնքների։

thumb|left|200px|Միտենվալդե (Մարկ)

## Հետաքրքիր փաստեր
1562 թվականին Բեռլին–Քյոլն (Berlin-Coelln) քաղաքի իշխանությունները Միտենվալդեից խնդրեցին 400 գուլդեն, որպեսզի հարկեր վճարեն Բրանդենբուրգի կուրֆյուստ Իոահիմ II Հեկտորին։ Բեռլինը պարտավոր էր վերադարձնել ողջ գումարի 106 տոկոսը, բայց և ոչ մի գուլդեն այդպես էլ չվերադարձվեց Միտենվալդեին։
450 տարի անց՝ 2012 թվականի մայիսին, Պֆայֆերը հայտարարեց, որ եթե Բեռլինը փակեր հաշիվները Միտենվալդեի հետ, ապա իր քաղաքը կդառնար աշխարհի ամենահարուստ քաղաքը։ Քաղաքապետը խոստովանեց, որ պարտքի վերաբերյալ որևէ գրավոր տեղեկություն չի պահպանվել http://www.abouteverything.org/?p=503 :

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
Մյունխեհոֆե (Շենկենլենդխեն)

**Մյունխեհոֆե (Շենկենլենդխեն)** (), կոմունա Գերմանիայում, Բրանդենբուրգի տարածքում։

Մտնում է Դամե Շպրեվալդի շրջանի կազմի մեջ։ Գտնվում է Շենկենլենդխենի ենթակայության տակ։ Բնակչությունը 492 մարդ է (2010 թվականի դեկտեմբերի 31–ի տվյալներով)։ Զբաղեցնում է 61,87 կմ² տարածք։ Պաշտոնական կոդը՝ *12 0 61 344*։

Կոմունան ստորաբաժանվում է 3 գյուղական համայնքների։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
Նոյ Ցաուխե

**Նոյ Ցաուխե** (), կոմունա Գերմանիայում, Բրանդենբուրգի տարածքում։

Մտնում է Դամե Շպրեվալդի շրջանի կազմի մեջ։ Գտնվում է Լիբերոզեի ենթակայության տակ։ Բնակչությունը՝ 1160 մարդ (2010 թվականի դեկտեմբերի 31–ի տվյալներով)։ Զբաղեցնում է 38,69 կմ² տարածք։ Պաշտոնական կոդը՝ *12 0 61 352*։

## Անվանի բնակիչներ
* Մետո Պեռնակ (ծնվ. 1938), գրող, հրապարակախոս, թարգմանիչ և հրատարակիչ։

## Ծանոթագրություններ

Կատեգորիա:Գերմանիայի քաղաքներ
56-րդ հարավային զուգահեռական

**56-րդ հարավային զուգահեռականը** հասարակածից 56° դեպի հարավ գտնվող լայնությունների շրջանագիծն է։
Զուգահեռականի վրա ցամաքներ չկան, անցնում է միայն օվկիանոսներով։
* Լայնության մեկ աստիճանին համապատասխանում է 62 393 մ երկարություն։ 
* Հեռավորությունը՝ 
** հասարակածից` 6209 կմ
** հարավային բևեռից` 3793 կմ

## Զուգահեռականով հատվող տարածքները
:

## Տես նաև`
* 57-րդ հարավային զուգահեռական
* 55-րդ հարավային զուգահեռական
* 56-րդ հյուսիսային զուգահեռական

## Ծանոթագրություններ

Կատեգորիա:Հարավային զուգահեռականներ
60-րդ հարավային զուգահեռական

**60-րդ հարավային զուգահեռականը** հասարակածից 60° դեպի հարավ գտնվող լայնությունների շրջանագիծն է։
Զուգահեռականի վրա ցամաքներ չկան, անցնում է միայն օվկիանոսներով։
* Հեռավորությունը՝ 
** հասարակածից` 6654 կմ
** հարավային բևեռից` 3348 կմ
## Ցերեկվա տևողությունը
* Արեգակն այս լայնության վրա երևում է՝
** ձմեռվա արևադարձին` 18 ժամ 52 ր, հորիզոնից բարձրանում է մինչև՝ 53.85°
** ամառվա արևադարձին` 5 ժամ 52 ր, հորիզոնից բարձրանում է մինչև՝ 6.17°
## Սահմաններ
:
## Զուգահեռականով հատվող տարածքները
:
## Տես նաև`
* 61-րդ հարավային զուգահեռական
* 59-րդ հարավային զուգահեռական
* 60-րդ հյուսիսային զուգահեռական

Կատեգորիա:Հարավային զուգահեռականներ
Թոյփից

**Թոյփից** (), քաղաք Գերմանիայում, Բրանդենբուրգի տարածքում։

Մտնում է Դամե Շպրեվալդի շրջանի կազմի մեջ։ Գտնվում է Շենկենլենդհենի ենթակայության տակ։ Բնակչությունը 1831 մարդ է (2010 թվականի դեկտեմբերի 31–ի տվյալներով)։ Զբաղեցնում է 47,99 կմ² տարածք։ Պաշտոնական կոդը՝ *12 0 61 492*։

Քաղաքը ստորաբաժանվում է 3 քաղաքային համայնքների։

## Արտաքին հղումներ
* Պաշտոնական էջ

## Ծանոթագրություններ

Կատեգորիա:Գերմանիայի քաղաքներ
61-րդ հարավային զուգահեռական

**61-րդ հարավային զուգահեռականը** հասարակածից 61° դեպի հարավ գտնվող լայնությունների շրջանագիծն է։
Զուգահեռականի վրա ցամաքներ չկան, անցնում է միայն օվկիանոսներով։
Հեռավորությունը հարավային բևեռից 3236 կմ է, երկարությունը՝ 19 479 կմ, ինչը կազմում է հասարակածի երկարության 49%-ը։

## Զուգահեռականով հատվող տարածքները
:
## Տես նաև`
* 62-րդ հարավային զուգահեռական
* 60-րդ հարավային զուգահեռական
* 61-րդ հյուսիսային զուգահեռական

Կատեգորիա:Հարավային զուգահեռականներ
62-րդ հարավային զուգահեռական

**62-րդ հարավային զուգահեռականը** հասարակածից 62° դեպի հարավ գտնվող լայնությունների շրջանագիծն է։ Զուգահեռականն անցնում է Անտարկտիդայով և Հարավային օվկիանոսով։ Հեռավորությունը հարավային բևեռից 3125 կմ է, երկարությունը՝ 18 863 կմ, ինչը կազմում է հասարակածի երկարության 47%-ը։

## Զուգահեռականով հատվող տարածքները
:

## Տես նաև`
* 63-րդ հարավային զուգահեռական
* 61-րդ հարավային զուգահեռական
* 62-րդ հյուսիսային զուգահեռական

Կատեգորիա:Հարավային զուգահեռականներ
Ցոյտեն

**Ցոյտեն** (), կոմունա Գերմանիայում, Բրանդենբուրգի տարածքում։

Մտնում է Դամե Շպրեվալդի շրջանի կազմի մեջ։ Բնակչությունը 10&nbsp;400 մարդ է (2010 թվականի դեկտեմբերի 31–ի տվյալներով) ։ Զբաղեցնում է 12,66 կմ² տարածք։ Պաշտոնական կոդը՝ *12 0 61 572*։

Ցոյտենում է գտնվում DESY–ն։

thumb|left|200px|Ցոյտեն

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
65-րդ հարավային զուգահեռական

**65-րդ հարավային զուգահեռականը** հասարակածից 65° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2791 կմ է, երկարությունը՝ 16 983 կմ, ինչը կազմում է հասարակածի երկարության 42%-ը։

## Զուգահեռականով հատվող տարածքները
:

## Տես նաև`
* 66-րդ հարավային զուգահեռական
* 64-րդ հարավային զուգահեռական
* 65-րդ հյուսիսային զուգահեռական

Կատեգորիա:Հարավային զուգահեռականներ
66-րդ հարավային զուգահեռական

**66-րդ հարավային զուգահեռականը** հասարակածից 66° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2679 կմ է, երկարությունը՝ 16 436 կմ, ինչը կազմում է հասարակածի երկարության 40.5%-ը։

### Հարավային բևեռային շրջան
66-րդ և 67-րդ հարավային զուգահեռականների միջև է գտնվում Հարավային բևեռային շրջանը (66°33՛44՛՛)։

## Տես նաև`
* 67-րդ հարավային զուգահեռական
* 65-րդ հարավային զուգահեռական
* 66-րդ հյուսիսային զուգահեռական

Կատեգորիա:Հարավային զուգահեռականներ
67-րդ հարավային զուգահեռական

**67-րդ հարավային զուգահեռականը** հասարակածից 67° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2568 կմ է, երկարությունը՝ 16 346 կմ, ինչը կազմում է հասարակածի երկարության 39%-ը։

## Տես նաև
* 68-րդ հարավային զուգահեռական
* 66-րդ հարավային զուգահեռական
* 67-րդ հյուսիսային զուգահեռական

Կատեգորիա:Հարավային զուգահեռականներ
68-րդ հարավային զուգահեռական

**68-րդ հարավային զուգահեռականը** հասարակածից 68° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2456 կմ է, երկարությունը՝ 15 056 կմ, ինչը կազմում է հասարակածի երկարության 37.5%-ը։

## Տես նաև
* 69-րդ հարավային զուգահեռական
* 67-րդ հարավային զուգահեռական
* 68-րդ հյուսիսային զուգահեռական

Կատեգորիա:Հարավային զուգահեռականներ
69-րդ հարավային զուգահեռական

**69-րդ հարավային զուգահեռականը** հասարակածից 69° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2345 կմ է, երկարությունը՝ 14 404 կմ, ինչը կազմում է հասարակածի երկարության 36%-ը։

## Տես նաև`
* 70-րդ հարավային զուգահեռական
* 68-րդ հարավային զուգահեռական
* 69-րդ հյուսիսային զուգահեռական

Կատեգորիա:Հարավային զուգահեռականներ
70-րդ հարավային զուգահեռական

**70-րդ հարավային զուգահեռականը** հասարակածից 70° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2233 կմ է, երկարությունը՝ 13 747 կմ, ինչը կազմում է հասարակածի երկարության 34.5%-ը։

## Տես նաև`
* 71-րդ հարավային զուգահեռական
* 69-րդ հարավային զուգահեռական
* 70-րդ հյուսիսային զուգահեռական

Կատեգորիա:Հարավային զուգահեռականներ
71-րդ հարավային զուգահեռական

**71-րդ հարավային զուգահեռականը** հասարակածից 71° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2121 կմ է, երկարությունը՝ 13 086 կմ, ինչը կազմում է հասարակածի երկարության 33%-ը։

## Տես նաև`
* 72-րդ հարավային զուգահեռական
* 70-րդ հարավային զուգահեռական
* 71-րդ հյուսիսային զուգահեռական

Կատեգորիա:Հարավային զուգահեռականներ
72-րդ հարավային զուգահեռական

**72-րդ հարավային զուգահեռականը** հասարակածից 72° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2010 կմ է, երկարությունը՝ 12 421 կմ, ինչը կազմում է հասարակածի երկարության 31%-ը։

## Տես նաև`
* 73-րդ հարավային զուգահեռական
* 71-րդ հարավային զուգահեռական
* 72-րդ հյուսիսային զուգահեռական

Կատեգորիա:Հարավային զուգահեռականներ
74-րդ հարավային զուգահեռական

**74-րդ հարավային զուգահեռականը** հասարակածից 74° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 1787 կմ է, երկարությունը՝ 11 080 կմ, ինչը կազմում է հասարակածի երկարության 27.5%-ը։

## Տես նաև`
* 75-րդ հարավային զուգահեռական
* 73-րդ հարավային զուգահեռական
* 74-րդ հյուսիսային զուգահեռական

Կատեգորիա:Հարավային զուգահեռականներ
Շվիլոխզե

**Շվիլոհսե** (), կոմունա Գերմանիայում, Բրանդենբուրգի տարածքում։

Մտնում է Դամե Շպրեվալդի շրջանի կազմի մեջ։ Գտնվում է Լիբերոզե/Օբերշպրեվալդի ենթակայության տակ։ Բնակչությունը 1613 մարդ է (2010 թվականի դեկտեմբերի 31–ի տվյալներով)։ Զբաղեցնում է 130,83 կմ² տարածք։ Պաշտոնական կոդը՝ *12 0 61 450*։

## Ծանոթագրություններ

## Արտաքին հղումներ
* Պաշտոնական էջ 

Կատեգորիա:Գերմանիայի քաղաքներ
75-րդ հարավային զուգահեռական

**75-րդ հարավային զուգահեռականը** հասարակածից 75° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 1675 կմ է, երկարությունը՝ 10 405 կմ, ինչը կազմում է հասարակածի երկարության 26%-ը։

## Տես նաև`
* 76-րդ հարավային զուգահեռական
* 74-րդ հարավային զուգահեռական
* 75-րդ հյուսիսային զուգահեռական

Կատեգորիա:Հարավային զուգահեռականներ
Գուարչինո

**Գուարչինո ** (), համայնք Իտալիայում, գտնվում է Լացիո շրջանում՝ Ֆրոզինոնե պրովինցիայում։

Բնակչությունը կազմում է 1662 մարդ, բնակչության խտությունը կազմում է 40 մարդ/կմ²։ Տարածքը կազմում է 42 կմ²։ Փոստային ինդեքս՝ 03016։ Հեռախոսային կոդ՝ 0775։

Բնակավայրի հովանավորն է Նեապոլի սուրբ Անյելլոն։ Տոնը նշվում է ամեն տարի դեկտեմբերի 14-ին։

## Արտաքին հղումներ
* Բնակավայրի պաշտոնական կայք 

Կատեգորիա:Իտալիայի բնակավայրեր
Կատեգորիա:Իտալիայի քաղաքներ
73-րդ հարավային զուգահեռական

**73-րդ հարավային զուգահեռականը** հասարակածից 73° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 1898 կմ է, երկարությունը՝ 11 753 կմ, ինչը կազմում է հասարակածի երկարության 29%-ը։

## Տես նաև`
* 74-րդ հարավային զուգահեռական
* 72-րդ հարավային զուգահեռական
* 73-րդ հյուսիսային զուգահեռական

Կատեգորիա:Հարավային զուգահեռականներ
Սուվորովյան ուսումնարաններ

[մինի|Պետերբուրգի Սուվորովյան ուսումնարանը [Վորոնցովի պալատ (Սանկտ Պետերբուրգ)|Վորոնցովի պալատի շենքում]]
thumb
**Սուվորովյան ռազմական ուսումնարան**, **ՍՌՈւ** (), հատուկ միջնակարգ ռազմական ուսումնական հաստատություններ նախկին ԽՍՀՄ-ում և ներկայիս Ռուսաստանի Դաշնությունում և Բելառուսի Հանրապետությունում։

Հիմնվել են ԽՍՀՄ ԺԿխ-ի և ՀամԿ(բ) կ ԿԿ 1943 թվականի որոշմամբ։ Պատրաստում են սաներ՝ զինված ուժերի բուհեր ընդունվելու համար։ Համալրվում են 8-րդ դասարանն ավարտած 15-16 տարեկան պատանիներով։ Ուսման տևողությունը 2 տարի է։ 1977 թվականին գործում էր 8 Սուվորովյան ուսումնարաններ (Լենինգրադ, Կազան, Կալինին, Կիև, Մինսկ, Մոսկվա, Սվերդլովսկ, Ուսսուրիյսկ)։

Կատեգորիա:Կրթություն
Ստեյն Ստրյովելս

**Ստեյն Ստրյովելս** (Streuvels) (Ֆրանկ Լատյոր (Lateur)) (), բելգիացի գրող։ Գրել է ֆլամանդերեն։

Բելգիական գրականության մեջ առաջիններից է, որ գրել է գյուղի աշխատավորի մասին («Հունձ», 1900 թ․, վեպ, «Գարնանային կյանք», 1900 թ․, պատմվածքների ժողովածու), ռեալիստորեն պատկերել գյուղացու ծանր աշխատանքը («Ճանապարհներով», 1902 թ․, վեպ)։ Ստրյովելսի «Սիրախաղեր» (1903 թ․), «Կտավատի արտ» (1907 թ․), «Կյանքի ծաղիկներ» (1937 թ․) վեպերում և «Բատրակներ» (1926 թ․) ժողովածուի պատմվածքներում նկատելի են անկումային տրամադրություններ։ «Պրյուցկե» (1922 թ․) և ինքնակենսագրական «Հյոլե» (1942 թ․) վիպակներում նրբորեն ներկայացված է մանկան հոգեբանությունը։ Ստրյովելսի ստեղծագործությանը բնորոշ է հումանիզմը, բանաստեղծականությունը, քնարականությունը։

## Ծանոթագրություններ

Կատեգորիա:Բելգիացի գրողներ
Կատեգորիա:Գրողներ այբբենական կարգով
Կատեգորիա:Սցենարիստներ այբբենական կարգով
Ջուլիանո դի Ռոմա

**Ջուլիանո դի Ռոմա** (), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։

Բնակչությունը կազմում է 2216 մարդ, բնակչության խտությունը կազմում է 67 մարդ/կմ²։ Տարածքը կազմում է 33 կմ²։ Փոստային ինդեքս՝ 03020։ Հեռախոսային կոդ՝ 0775։

Կատեգորիա:Իտալիայի բնակավայրեր
Կատեգորիա:Իտալիայի քաղաքներ
Վալենտին Իզրայիլյան

**Վալենտին Սողոմոնի Իզրայիլյան** (Իսրայելյան Վաղարշակ) (), արդարադատության գեներալ-մայոր (1945)։

Ավարտել է Միջինասիական պետական համալսարանի (Տաշքենդ, 1930) իրավաբանական ֆակուլտետը։ Երկրորդ համաշխարհային պատերազմի ժամանակ եղել է Անդրկովկասյան, Հարավ-Արևելյան, Ստալինգրադյան, Հարավային, 4-րդ Ուկրաինական ռազմաճակատների ռազմական դատախազ, ետպատերազմյան տարիներին՝ Մերձբալթյան, Հեռավորարևելյան, Կենտրոնական զորախմբերի (Ավստրիա), Հյուսիսային Կովկասյան ռազմական օկրուգների դատախազ։

Պարգևատրվել է Լենինի, Կարմիր դրոշի 3, Բոգդան Խմելնիցկու, Հայրենական պատերազմի 1-ին աստիճանի, ինչպես նաև չեխոսլովակյան և լեհական շքանշաններով։

Կատեգորիա:Լենինի շքանշանի ասպետներ
Կատեգորիա:ԽՄԿԿ անդամներ
Կատեգորիա:Կարմիր դրոշի շքանշանի ասպետներ
Կատեգորիա:ՀՀ արդարադատության գեներալ-մայորներ
Կատեգորիա:Հայրենական պատերազմի 1-ին աստիճանի շքանշանակիրներ
Գասկոնես

**Գասկոնես** ()), քաղաք և մունիցիպալիտետ Իսպանիայում, Մադրիդի ինքնավար մարզի կազմում։ Մունիցիպալիտետը գտնվում է Սեռռա-Նոռտե շրջանում։ Տարածքը կազմում է 20,04 կմ²։ Բնակչությունը՝ 163 մարդ (ըստ 2010 թվականի)։

Կատեգորիա:Մադրիդ ինքնավար համայնքի բնակավայրեր
Կամպոլի Ապենինո

**Կամպոլի Ապենինո ** (), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։

Բնակչությունը կազմում է 1804 մարդ, բնակչության խտությունըկազմում է 55 մարդ/կմ²։ Տարածքը կազմում է 33 կմ²։ Փոստային ինդեքս՝ 03030։ Հեռախոսային կոդ՝ 0776։

Բնակավայրի հովանավոր սուրբը Սուրբ Պանկրիազոն է (), որի տոնը նշվում է ամեն տարի մայիսի 12-ին։

Կատեգորիա:Իտալիայի բնակավայրեր
Կատեգորիա:Իտալիայի քաղաքներ
Buffalo buffalo Buffalo buffalo buffalo buffalo Buffalo buffalo

250px|մինի
250px|մինի
«**Buffalo buffalo Buffalo buffalo buffalo buffalo Buffalo buffalo**», անգլերեն արտահայտություն, որը քերականորեն ճիշտ է և կիրառվում է, որպեսզի պատկերավոր ներկայացնի համանունների ու հարանունների կիրառությունը բարդ կառուցվածքներում։ Արտահայտությունը կարելի է թարգմանել այսպես՝ «Բուֆալոյի բիզոնները, որոնց վախեցնում են (այլ) Բուֆալոյի բիզոններ, վախեցնում են Բուֆալոյի բիզոններին»։

Արտահայտությունը գրականության մեջ օգտագործվել է 1972 թվականին Բուֆֆալոյի Համալսարանի դասախոս Ուիլիամ Ջ. Ռապապորտի կողմից։
250px|մինի|Նախադասության իմաստը ներկայացնող կոմիկս
Նախադասության մեջ կետադրական նշաններ չկան։ buffalo բառը նրանում օգտագործվում է երեք իմաստով՝

* Ածական. Բուֆֆալո քաղաքի անունից (Նյու-Յորքի նահանգ, ԱՄՆ), բառն օգտագործվում է «Բուֆֆալոյի» ձևով;
* Գոյական. Բիզոն կենդանին հոգնակի թվով։
* Բայ. to buffalo նշանակում է «վախեցնել, խուճապ առաջացնել»։

Կարելի է ներկայացնել հետևյալ կերպ՝ «Buffaloa buffalon Buffaloa buffalon buffalov buffalov Buffaloa buffalon», որտեղ «a»՝ ածական, «n»՝ գոյական, իսկ «v»՝ բայ։

## Տես նաև
* James while John had had had had had had had had had had had a better effect on the teacher
* Շի Շի շի շի շի

## Ծանոթագրություններ

Կատեգորիա:Անգլերեն բառեր և արտահայտություններ
Կատեգորիա:Բառախաղեր
Հայդեբլիկ

**Հայդեբլիկ** (), կոմունա Գերմանիայում, Բրանդենբուրգի տարածքում։

Մտնում է Դամե Շպրեվալդի շրջանի կազմի մեջ։ Բնակչությունը 3974 մարդ է (2010 թվականի դեկտեմբերի 31–ի տվյալներով)։ Զբաղեցնում է 165,31 կմ² տարածք։ Պաշտոնական կոդը՝ *12 0 61 219*։

Կոմունան ստորաբաժանվում է 12 գյուղական համայնքների։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
Կենդանի ուժ (ֆիզիկա)

**Կենդանի ուժ** (, ), կինետիկ էներգիայի պատմական անվանում։ Առաջին անգամ այս հասկացությունը օգտագործել է Լայբնիցը։

## Պատմություն

Առաջին անգամ Լայբնիցը «կենդանի ուժ» անվանումը տվել է մարմնի զանգվածի և արագության քառակուսու արտադրյալին։ Այնուհետև Կորիոլիսը մտցրեց մի շտկում, ըստ որի «կենդանի ուժ» էր կոչվում մարմնի *կիսազանգվածի* և արագության քառակուսու արտադրյալը, սակայն նմանատիպ սահմանում տրվել էր նաև Կորիոլիսից առաջ (օրինակ՝ Բեռնուլու հոդվածներում)։ Արդյունքն եղավ այն, որ այս տերմինը ընդունեց ժամանակակից «կինետիկ էներգիայի» հասկացությունը։

thumb|1741 թ. Դ. Բեռնուլու տպագրված հոդվածից մի մաս, որտեղ օգտագործվում է կենդանի ուժը «½» գործակցով
18-րդ դարի անալիտիկ մեխանիկայում կենդանի ուժը, որը ընդունվում էր հավասար mv^2, դիտարկվում էր, որպես օգտակար մաթեմատիկական արտեֆակտ։ Իրավիճակը կտրուկ փոխվեց ինդուստրիալացման հետ, որը կապված էր շոգեմեքենաների լայն գործածության հետ։ Այդ ժամանակ մեծացավ հետաքրքրությունը շարժիչով պայմանավորված մեխանիկական աշխատանքի նկատմամբ։ Հիմք ընդունելով մեխանիկական աշխատանքի և \frac{1}{2} mv^2 մեծության միջև կապը, Կորիոլիսը որոշեց անվանել կենդանի ուժ հենց այդ մեծությունը։

Կորիոլիսը գրել է. «Եթե առաջ կենդանի ուժ էին կոչում մարմնի զանգվածի և արագության քառակուսու արտադրյալը, ապա դա միայն այն պատճառով էր, որ ուշադրություն չէր դարձվում աշխատանքին».

## Տես նաև
* Կինետիկ էներգիա
* Մեխանիկական աշխատանք

## Ծանոթագրություններ

## Գրականություն
* 

Կատեգորիա:Էներգիա
Կատեգորիա:Ֆիզիկական մեծություններ
Կատեգորիա:Ֆիզիկայի պատմություն
Կատեգորիա:Բնության փիլիսոփայություն
Կատեգորիա:Մեխանիկա
Կատեգորիա:Գոթֆրիդ Լայբնից
Սրունք-վեգային հոդ

**Սրունք-վեգային հոդ** մարդու, սրունքի ոսկրերի միացումը ոտի ոսկրերի հետ։ Սրունք-վեգային հոդը կազմում են մեծ ու փոքր ոլոքների ստորին ծայրերը և գարշապարի ոսկրը՝ վեգոսկրը։ Վերջինս իր ստորին մակերեսով միաժամանակ հոդավորվում է ստորադիր ոսկրերի՝ կրունկոսկրի և նավակոսկրի հետ, կազմելով սրունք-թաթային հոդի ստորին հարկը։ Այս հոդերը և ոտքի ոսկրերի կամարը կարևոր նշանակություն ունեն քայլելու պրոցեսում։ Սրունք-վեգային հոդը կողքերից ամրապնդվում է մի քանի ամուր կապաններով, որոնք, սկսվելով միջային ու դրսային պճեղներից, տարածվում են գարշապարի ոսկրերի վրա։ Հոդի ամրությանը զգալի չափով նպաստում են նաև նրան շրջապատող մկանների ջլերը։ Հոդաշապիկը առջևից և ետևից բարակ է և ավելի քիչ է պաշտպանված։ Սրունք-վեգային հոդում կատարվում են ծալման և տարածման շարժումներ, իսկ ոտնաթաթի ազատ կախված դիրքում հնարավոր է նաև կողմնային շարժումներ՝ զատում և տարբերում։ Սրունք-վեգային հոդի շրջանում ոտի ոլորման պատճառով հաճախ տեղի է ունենում կողմնային կապանների պատռվածք և պճեղների կոտրվածք, որը սովորաբար զուգորդվում է թերհոդաղաղտումով։

Կատեգորիա:Հենաշարժիչ համակարգ
Կասինո

**Կասինո ** (), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։ Սահմանակցում է Չերվարոյին, Պինյատարո Ինտերամնային, Ռոկկա դ'Էվանդրոյին (CE), Սան Վիտտորե դել Լացիոյին, Սանտ'Ապոլինարեին, Սանտ'Էլիա Ֆյումեռապիդոյին, Տերելլեին, Վիլլա Սանտա Լուչիային։

Բնակչության թվաքանակը 2014 թ. տվյալներով եղել է 35.913, 2017 թ. փետրվարի տվյալներով՝ 36.570, բնակչության խտությունը՝ 397 մարդ/կմ²։ Տարածքը՝ 82 կմ²։ Փոստային ինդեքս՝ 03043։ Հեռախոսային կոդ՝ 0776։

Բնակավայրի հովանավորը Սուրբ Բենեդիկտ Նուրսիացին է, որի տոնը յուրաքանչյուր տարի նշվում է մարտի 21-ին։

## Պատկերասրահ

Cassino 2010-by-RaBoe-09.jpg|Տեսարան քաղաքից
Monte Cassino.jpg|Քաղաքի ավերակները Երկրորդ աշխարհամարտի ժամանակ
Monte Cassino Opactwo 1.JPG|Մոնտե Կասինո վանքը
Cathedral (Monte Cassino) - Facade.jpg|Վանքի եկեղեցին
Dziedziniec biblioteczny.jpg|Վանքի գրադարանը
Monte Cassino - cemetery.JPG|Վանքի գերեզմանատունը
Anfiteatro romano cassino.jpg|Հինհռոմեական ամֆիթատրոնը
Teatro romano cassino.jpg|
Colosseocassino.jpg|
Rocca Janula.jpg|


## Ծանոթագրություններ

## Արտաքին հղումներ
* Բնակավայրի պաշտոնական կայք

Կատեգորիա:Բյուզանդիայի քաղաքներ
Կատեգորիա:Իտալիայի բնակավայրեր
Կատեգորիա:Իտալիայի քաղաքներ
Վալդեմորիլյո

**Վալդեմորիլյո** (), բնակավայր և մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Կուենկա-դել-Գվադարրամայում։ Տարածքը 93.7 կմ² է։ Բնակչությունը 11545 մարդ (2011 թվականի տվյալներով)։ Քաղաքը պրովինցիայի վարչական շրջանից հեռու է 42 կմ։

## Արտաքին հղումներ
*Պաշտոնական կայք 

Կատեգորիա:Մադրիդ ինքնավար համայնքի բնակավայրեր
Կաստելիրի

**Կաստելիրի ** (), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։

Բնակչությունը կազմում է 3536 մարդ (ըստ 2005 թվականի), բնակչության խտությունը կազմում է 236 մարդ/կմ²։ Տարածքը կազմում է 15 կմ²։ Փոստային ինդեքս՝ 03030։ Հեռախոսային կոդ՝ 0776։

Բնակչության հովանավոր սուրբը Սուրբ Մարիա Սալոմեն է (Santa Maria Salome), որի տոնը նշվում է ամեն տարի հոկտեմբերի 22-ին։

## Արտաքին հղումներ
* Բնակավայրի պաշտոնական կայք 

Կատեգորիա:Իտալիայի բնակավայրեր
Կատեգորիա:Իտալիայի քաղաքներ
Ստրեպտոկոկներ

**Ստրեպտոկոկեր** (streptococcus,  — շղթայված, հյուսված, ցանցավոր և  — սերմեր), գնդաձև, անշարժ բակտերիաների ցեղ։

Սպորներ չեն առաջացնում, տրամագիծը 0,6-1 մկմ է։ Բազմանում են բջիջը մեկ հարթությամբ կիսվելով և տարբեր երկարության շղթաներ են առաջացնում։ Լավ զարգանում են մսապեպտոնային սննդամիջավայրում, խմորում են շաքարներն ու սպիրտը։ Հանդիպում են հողում, բույսերի, մարդու և կենդանիների մաշկի վրա։ Որոշ տեսակներ ունեն գործնական նշանակություն․ օրինակ՝ streptococcus lactis-ը խմորում է կաթնաշաքարը և օգտագործվում է կաթնաթթվային սննդամթերքներ (մածուն, կեֆիր և այլն) պատրաստելու համար։ Առանձին ախտածին ստրեպտոկոկեր անգինա, կարմիր քամի և այլ հիվանդությունների հարուցիչներ են։ Կարող են առաջացնել նաև արյան հեմոլիզ։

Կատեգորիա:Bacilli
Կատեգորիա:Գրամ-դրական բակտերիաներ
Դագանսո դե Առիբա

**Դագանսո դե Առիբա** (), մունիցիպալիտետ Իսպանիայի Մադրիդ ինքնավար մարզի Կուենկա դել Մեդիո Խարամա շրջանում։ Բնակչությունը՝ 8989 մարդ։ Տարածքը՝ 43,8 կմ²։

## Բնակչություն

## Ծանոթագրություններ

## Արտաքին հղումներ
* Պաշտոնական էջ
* Daganzo.org
* Daganzo.eu DPZ
* Foro de Daganzo 
* Tradiciones de Daganzo 
* Fotos de naturaleza

Կատեգորիա:Իսպանիայի քաղաքներ
Ինոստրաննայա լիտերատուրա

**Ինոստրաննայա լիտերատուրա**, (, «*Արտասահմանյան գրականություն*»), Խորհրդային և ռուսական գրական-գեղարվեստական ամսագիր։

Առաջին անգամ լույս է տեսել 1955 թվականին Մոսկվայում, որպես ԽՍՀՄ գրողների միության հրատարակություն։

Հաջորդել Է «*Վեստնիկ ինոստրաննոյ լիտերատուրի*» ( 1928-1930), «*Վեստնիկ միրովոյ ռևոլյուցիի*» (1931-1932), «*Ինտերնացիոնալնայա լիտերատուրա*» (1933 - 1943) հանդեսներին։ 

Կատեգորիա:ԽՍՀՄ ամսագրեր
Կատեգորիա:Ռուսաստանի ամսագրեր
Օղակ (երկրաչափություն)

right|thumb|Օղակ

**Օղակ**, հասկացություն երկրաչափությունում, որն օգտագործվում է օղականման օբյեկտների նկարագրման համար։

Բաց օղակը համարվում է կոնի տոպոլոգիական համարժեքը՝ S^1 \times (0,1) ։

Նմանատիպ օղակի մակերեսը հավասար է *R* և *r* շառավիղներով շրջանագծերի մակերեսների տարբերությանը։
: A = \pi(R^2 - r^2)\,.

Օղակի մակերեսը կարող ենք որոշել նախ բաժանելով օղակը անվերջ փոքր չափսի օղակների, որոնց լայնությունը՝ d\rho, իսկ մակերեսը՝ 2\pi\rho\, d\rho, ապա ինտեգրելով արտահայտությունը \rho = r -ից \rho = R սահմաններում։
: A = \int\limits_r^R 2\pi\rho\, d\rho = \pi(R^2-r^2).

## Տես նաև
* Կոն

## Արտաքին հղումներ
* Օղակի անիմացիա 

Կատեգորիա:Տարրական երկրաչափություն
Կատեգորիա:Երկրաչափական մարմիններ
Գուադալիքս դե լա Սիեռա

**Գուադալիքս դե լա Սիեռա** () մունիցիպալիտետ Իսպանիայում, գտնվում է Մադրիդ շրջանում՝ Մադրիդ ինքնավար մարզի կազմում։ Ինչպես նաև Կունեկա դել Մեդիո Մանսանարես շրջանում։ Բնակչությունը 5877 մարդ։ Տարածքը՝ 61 կմ² է։

## Արտաքին հղումներ
* Պաշտոնական էջ
* Página web del Ayuntamiento de Guadalix de la Sierra
* Transporte público en ''Guadalix de la Sierra''
* Partido Popular de Guadalix de la Sierra 
* Grupo municipal de IU

Կատեգորիա:Մադրիդ ինքնավար համայնքի բնակավայրեր
Ճարտարագիտական երկրաբանություն

300px|մինի|աջից|Ճարտարագետ երկրաբանն աշխատանքի ժամանկ
**Ինժեներական երկրաբանություն**, երկրաբանական գիտություն զանազան ինժեներական կառույցների շինարարության և տարածքի տնտեսական օգտագործման երկրաբանական պայմանների մասին։ Ինժեներական երկրաբանությունը սկզբնավորվել է 19-րդ դարում։

Ծովային ինժեներական երկրաբանությունը դիտարկում է շինարարության հնարավորությունները սուբակվալ միջավայրի պայմաններում։ Ձևավորվում է ինժեներական երկրաբանության մի նոր ուղղություն, որը քննարկում է սեյսմիկ երևույթները ինժեներաերկրաբանական տեսանկյունից (ինժեներային սեյսմաերկրաբանություն)։ Ինժեներական երկրաբանությունը սերտորեն կապված է հիդրոերկրաբանության, սառցագիտության, նավթի երկրաբանության հետ։ Դաշտային հետազոտությունների ժամանակ ինժեներական երկրաբանությունը օգտագործում է երկրաֆիզիկական (էլեկտրահետախուզություն, կարոտաժ), ֆիզիկական և քիմիական մեթոդներ։ 1968 թվականին Պրահայում կայացած միջազգային երկրաբանական կոնգրեսի 23-րդ նստաշրջանը հիմնեց ինժեներական երկրաբանների միջազգային ասոցիացիա։

Հայաստանում առաջին ինժեներաերկրաբանական աշխատանքները կապված էին Շիրակի ջրանցքի, Երևանի, Քանաքեռի, Գյումուշի ՀԷԿ-երի, Ս. Մ. Կիրովի անվանում են քիմկոմբինատի շինարարության հետ։ Ինժեներական երկրաբանությունը ընդգրկում է գրունտագիտությունը, ինժեներական երկրադինամիկան, որը հետազոտում է ինչպես բնական, այնպես էլ մարդու ինժեներաշինարարական գործունեությամբ ստեղծվող երկրաբանական պրոցեսները, նպատակ ունենալով գնահատել նրանց հնարավոր ազդեցությունը տվյալ տեղանքի կայունության, շինարարության պայմանների, կառույցների կայունության ու շահագործման նկատմամբ, և ռեգիոնալ ինժեներական երկրաբանությունը։  Ինժեներական երկրաբանության գծով ուսումնասիրություններ են տարվում ՀՀ ԳԱԱ համակարգում, Երևանի պետական համալսարանի երկրաբանական ֆակուլտետում, մի շարք նախագծային ինստիտուտներում և այլուր։

Կատեգորիա:Ճարտարագիտական երկրաբանություն